CELEX: 62017TN0537
Language: da
Date: 2017-08-11 00:00:00
Title: Sag T-537/17: Sag anlagt den 11. august 2017 — De Loecker mod EEAS

16.10.2017   
            
            
               DA
            
            
               Den Europæiske Unions Tidende
            
            
               C 347/40
            
         Sag anlagt den 11. august 2017 — De Loecker mod EEAS
   (Sag T-537/17)
   (2017/C 347/53)
   Processprog: fransk
   
      Parter
   
   
      Sagsøger: Stéphane De Loecker (Bruxelles, Belgien) (ved advokaterne J.-N. Louis og N. de Montigny)
   
      Sagsøgt: Tjenesten for EU's Optræden Udadtil (EEAS)
   
      Sagsøgerens påstande
   
   Det fastslås:
   
               —
            
            
               Afgørelsen af 10. oktober 2016, hvorved Tjenesten for EU’s Optræden Udadtil afslog den af Stéphane De Loecker indgivne ansøgning om bistand i henhold til artikel 12a og artikel 24 i vedtægten for tjenestemænd i Den europæiske Union annulleres.
            
         
               —
            
            
               Tjenesten for EU’s Optræden Udadtil tilpligtes at betale sagsøgeren et beløb på 250 000 EUR i erstatning for det lidte ikke-økonomiske tab.
            
         
               —
            
            
               Tjenesten for EU’s Optræden Udadtil bærer sine egne sagsomkostninger og tilpligtes at betale de af sagsøgeren afholdte sagsomkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1.
            
            
               Første anbringende om tilsidesættelse af artikel 266 TEUF, for så vidt som sagsøgte med vedtagelsen af afgørelsen af 10. oktober 2016, hvorved tjenesten afslog den af sagsøgeren indgivne ansøgning om bistand (herefter »den anfægtede afgørelse«), har tilsidesat begrundelsen i Personalerettens dom af 16. december 2015, De Loecker mod EEAS (F-34/15, EU:F:2015:153). Sagsøgeren har ligeledes gjort gældende, at sagsøgte har tilsidesat den procedure, der blev iværksat af Kommissionens Kontor for Undersøgelser og Disciplinære Foranstaltninger (IDOC) efter dommen af 14. februar 2017, Kerstens mod Kommissionen (T-270/16 P, ikke trykt i Sml., EU:T:2017:74).
            
         
               2.
            
            
               Andet anbringende om tilsidesættelse af retten til forsvar og, navnlig, tilsidesættelse af retten til at blive hørt og tilsidesættelse af den aktindsigt, der følger af artikel 41 i Den Europæiske Unions charter om grundlæggende rettigheder.